
ZAPISNIK
2. sestanka komisije RZS za delo z mladimi ribiči v tem mandatu


Sestanek je bil v torek, 23. 01. 2018, s pričetkom ob 16.00 uri v pisarni RZS, Tržaška cesta 134 Ljubljana.

Prisotni:
- 	k o m i s i j a :	Marko LIPOVŽ (predsednik komisije), Anton KOSI, Nuška BOŽIČNIK, Drago ORNIK, Andrej ŠOŠTERIČ (člani);
	- drugi vabljeni:	dr. Miroslav Žaberl (predsednik RZS), Igor Miličić (sekretar RZS).

SKLEPČNOST:	Od petih je bilo prisotnih pet članov komisije. Sestanek je sklepčen. 

Dnevni red:
1. Pregled in potrditev zapisnika 1. seje
2. Pregled možnih idej delovanja komisije in njihove realizacije.   
3. Sestanek predsednikov vseh RD v letu 2018 – prispevek DMR.
4. Muharski tabor 2018.
5. Razno. 


Dnevni red je bil sprejet soglasno.

AD 1
Pregled in potrditev zapisnika 1. seje
Člani so pregledali sklepe prejšnje seje in so potrdili, da so vse aktivnosti v teku in bodo realizirane tekom leta. 
A. Kosi doda, da je potrebno še D. Orniku dodeliti nagrado za organizacijo tabora v Osilnici v višini 100 evrov. 

Sklep 1: Člani Komisije so potrdili zapisnik prejšnje seje. Strokovna služba RZS izvede realizacijo izplačila nagrade za Dragu Ornika za organizacijo muharskega tabora.



AD 2
Pregled možnih idej delovanja komisije in njihove realizacije
A. Šošterič predlaga, da bi posneli kratke filme, kjer bi predstavili ribolovne tehnike, ki bi jih objavili in delili z mladimi. Predsednik komisije zadolži Andreja, da podrobneje razčleni zamisel in jo pošlje ostalim članom. Pravi, da se mentorji srečujejo s težavo starostne strukture med mladimi; kako pristopiti k določeni starostni skupini. Smiselno bi bilo ustvariti določene smernice za mentorje, ki bi jim pomagale pri poučevanju mladih ribičev. 
M. Lipovž pove, da morajo biti predstavitve kratke in jedrnate, z bistvom. Dolgovezenje bo mlade odvrnilo. 
A. Kosi izpostavi, da bo priročnik Ribolovne tehnike, ki ga bo komisija napisala, odličen pripomoček mentorjem pri učenju. Učne filme pa bi za vsako tehniko posnel drugi ribič, ki obvlada svoje področje. Smiselno bi bilo ribiške družine povprašati, ali že imajo podobne posnetke. Ves čas pa moramo imeti v mislih, da je to za otroke in je potrebno prilagoditi predstavitve, prav tako moramo izbrati posameznike, ki imajo čut za predstavitve in za delo z otroki.  
Sekretar je predlagal B. Bačeliča, ki se ukvarja s snemanjem ribiških posnetkov. 
D. Ornik predlaga, da bi začeli z LRP in omeni, da so ribiške družine že snemale podobne predstavitve, kjer bi lahko videli osnovo. M. Lipovž pa dodaja, da morajo biti naši posnetki unikatni in zasnovani na novo. 
M. Lipovž predlaga, da bi se komisija osredotočila na smernice, ki jih pri delu z mladimi izvajajo ribiške družine. Preverili bi, koliko so aktivni na tem področju in jih hkrati spodbudili za delo. Pomagali bi jim, kako predstaviti ribištvo na šolah, kako pristopiti do učiteljev. Kot dober primer navaja RD Ajdovščina in Postojna. 
A. Šošterič predlaga, da se primeri dobrih praks predstavijo na srečanjih. V povezavi s tem M. Lipovž pove, da je smiselno tudi na posvetu predsednikov predstaviti delo z mladimi. 
N. Božičnik pove, da je smiselno ponuditi gradivo v vseh oblikah, tiskani in elektronski. 
Sklep 2: komisija se strinja s smiselnostjo realizacije ideje o učnih ribiških filmih za mlade. Strokovna služba RZS pripravi in objavi uradni RZS Youtube profil, na katerem se bodo ti filmi hranili. Istočasno se preveri možnost sodelovanja Branka Bačeliča pri pripravi teh filmov. 

AD 3
Sestanek predsednikov vseh RD v letu 2018 – prispevek DMR
Predsednik komisije predlaga, da pripravijo smernice, kako naj se lotijo pridobivanja mladih. Na posvetu bo komisija predstavila, kaj bi želeli narediti.
Smernice: 
· Video šola ribolova.
· Priročnik Ribolovne tehnike, ki bo v tiskani in elektronski obliki.
· Natečaj za socialna omrežja Dan na ribolovu: mladi posnamejo svoj dan na ribolovu, ki ga bo preko socialnih omrežij delil s prijatelji in tisti, ki bo imel največ »všečkov« oz delitev na Youtubu bo zmagovalec. Namenjeno je mladim do 18. leta, natečaj bo potekla do konca novembra 2018. Nagrade bodo definirane v razpisu, lahko bi k sodelovanju povabili ribiške trgovine. Predsednik komisije se je pripravljen odpovedati določeni kilometrini, katere znesek bi prispeval v fond za nagrade, pripravil bo osnutek razpisa, ki bo predstavljen na srečanju mentorjev.
· Enotni plakati za šole: motiv bo enoten (otroci z ribo – potrebno dovoljenje staršev), besedilo pa bo vsaka ribiška družina dodala  svojega. težava, ki bo prisotna je ta, koliko ribiških družin bi dejansko natisnilo plakat. Smiselna je izdelava glede na povpraševanje RD. 
· Napotki, kako pridobiti mlade (napotki za pridobivanje) in primeri dobrih praks, ki jih bodo mentorji imeli v elektronski obliki in jih bodo lahko natisnili. 
· Primer dobre prakse Postojna. 
Predsednik RZS dodaja, da pozdravlja idejo, da primer dobre prakse dela z mladimi predstavi predsednik ribiške družine, saj bi na tak način lahko tudi spodbudili družine k sodelovanju. Za začetek bo predstavil starostno strukturo RZS in pregled števila mladih po ribiških družinah. 
Sklep 3: Člani komisije potrdijo smernice za nadaljnje delo. 

AD 4
Muharski tabor 2018
Letošnji tabor bo potekal od 18. do 20. maja. Prvotna lokacijska ideja je bila Bled, kjer bi otroci šotorili, vendar nam časovnica ne ustreza, saj imajo taborniki šotore postavljene le v poletni sezoni. Prav tako vezalci menijo, da šotori niso primerni za muharski tabor, ker gre za specifično opremo. D. Ornik se je že lansko leto dogovarjal pri Kovaču v Osilnici, ki imajo tudi letos prostor za tabor. Predsednik RZS opozori, da bi bilo potrebno iti bolj v naravo. Boštjan Bizjak je ponudil, da nam tudi lahko odstopijo svoj taborni prostor v Bohinju. Smiselno je preveriti možnosti in za naslednje leto spremeniti lokacijo in časovni termin. Glede na to, da je jubilejno leto, D. Ornik predlaga, da bi ob otvoritvi oz zaključku imeli še kratek program (okoliške otroke bi povabili k sodelovanju).
Ponovno bi na tabor povabili mentorje in mlade iz Bosne, navadno je bilo 5 otrok in 3 mentorji. Stroške nosi RZS. D. Ornik predlaga, da letos plačajo vsaj minimalne stroške. 
M. Lipovž meni, da če želi še kdo sodelovati na taboru, naj si stroške krije sam, saj se tabor financira iz naših ribiških družin. 
Predsednik RZS razmišlja o manjšem številu povabljenih oz financiranih. Pove še, da se bo pred taborom odločil, komu bomo financirali bivanje in komu ne. 
A. Šošterič je mnenja, da raje financiramo pet naših otrok, ki si finančno ne morejo privoščiti udeležbe. 
Razpis se pripravi kot vsako leto s posodobljenimi podatki, starostno pa ne bi omejili mlade ribiče. 
N. Božičnik pove, da so pred tabori klicali mentorji, ki so želeli prijaviti otroke, pa niso ustrezali določenemu starostnemu okvirju, otroci so se pa želeli udeležiti. Glede na dokaj majhno udeležbo je potem komisija odobrila njihovo sodelovanje. 
Predsednik RZS še obvesti člane, da sta s sekretarjem sestankovala na OKS-u glede kandidiranja na različnih razpisih, kjer so jima omenili, da se lahko prijavimo tudi na razpise za športne tabore. Meni tudi, da je smiselno povabili tudi članice EAA, saj se bodo na enem od prihodnjih sestankov pogovarjali o problematiki mladih. 
Smiselno je tudi trgovino Kostevc povabiti k sodelovanju za nagrade za udeležence tabora. 
Sklep 4: Komisija potrdi datum in lokacijo muharskega tabora, 18.-20.5.2018 v Osilnici. Sekretar pripravi razpis, ki se ga pošlje ribiškim družinam in članicam EAA. 

AD 5
Razno
· Srečanje mentorjev 2018
Srečanje v letošnjem letu bo 3. marca 2018 v Ljubljani. 
Potrebno bi bilo program malo prevetriti, da se ne ponavljamo, saj vsako leto večinoma pridejo isti mentorji. M. Lipovž predlaga, da program potrdijo korespondenčno, saj mora pregledati vsebine od prej.
N. Božičnik pove, da so predstavitve prejšnjih let objavljene na spletu. Smiselno je, da so mentorji pripravljeni že vnaprej, ki bi predstavili svoje delo.
Predsednik RZS predlaga, da bi dodali točko primeri dobrih praks, kjer bi se z mentorji dogovorili, da predstavijo svoje izkušnje.  
D. Ornik spomni, da so včasih imeli tudi delavnice na srečanjih, kjer so mentorji morali npr. pripraviti program tabora in so potem poročali. Za to pa je potreben dober moderator, ki bi jo vodil. N. Božičnik predlaga, da bi kot nalogo dobili zapis oz oporne točke, kako bi se predstavili v šolah. 
M. Lipovž predlaga, da bi povabili tudi zunanje izvajalce, ki bi predavali na srečanjih. 
· Izlet mladih ribičev ZRD Maribor
D. Ornik pove, da bodo 30. junija 2018 organizirali izlet za mlade. Povabili bi mlade iz cele Slovenije. Organizirali bi prosti ribolov, pogostitev ter darilca. 
Sklep 4: Komisija potrdi datum in lokacijo srečanja mentorjev 3.3. 2018 v Ljubljani, kjer se mentorjem predstavi aktivnosti komisije v letu 2018. 

Sestanek je bil končan do 19.30. 


Ljubljana, 5. 2. 2018.

Zabeležila:	        Predsednik komisije:
Nuška BOŽIČNIK		Marko LIPOVŽ, lr. 

	


OPOMBA:	Sekretar RZS objavi zapisnik na spletnih straneh zveze po njegovi verifikaciji na seji UO.
Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.

Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS:  
Po verifikaciji na seji UO RZS sekretar RZS objavi zapisnik na spletni strani RZS, obvestilo o objavi pa prejmejo:	-	člani komisije,
· morebitni drugi udeleženci sestanka,
· člani UO,
· člani NO RZS,
· vse RD

